**МАҲАЛЛАБАЙ ИШЛАШ ВА ТАДБИРКОРЛИКНИ РИВОЖЛАНТИРИШ АГЕНТЛИГИ ЛАОГ(ЛОЙИҲАНИ АМАЛГА ОШИРИШ ГУРУҲИ)НИНГ МОЛИЯ БЎЙИЧА МЕНЕЖЕРИ ЛАВОЗИМИГА ОЧИҚ ТАНЛОВ ЭЪЛОН ҚИЛАДИ.**

**ЛАВОЗИМИЙ МАЖБУРИЯТЛАР**

1. Лойиҳанинг молиявий бошқаруви, шу жумладан бюджетлаштириш, пул оқими, бухгалтерия ҳисоби, ички назорат ва ҳисобот учун умумий жавобгарлик.

2. Лойиҳа маблағларидан самарали фойдаланишни таъминлаш учун бухгалтерия ҳисоби тамойиллари ва амалиётига мувофиқ бухгалтерия ҳисоби ва ички назоратнинг тегишли тизимини таъминлаш.

3. Халқаро молия институти(ХМИ) тартиблари ва йўриқномаларига мувофиқ тақсимлаш/маблағларни ўзлаштириш функцияларининг бажарилишини назорат қилиш.

4. Маблағларни ечиш учун аризаларни ва барча зарур ҳужжатларнинг тегишли тўлов тартиб-қоидаларига мувофиқ тайёрланиши ва ХМИга ўз вақтида тақдим этилишини назорат қилиш.

5. ЛАОГ раҳбари ва бошқа тегишли ходимлар билан ҳамкорликда йиллик лойиҳа бюджетларини тайёрлаш.

6. Молиявий ҳисобни юритиш, шунингдек, лойиҳа ресурслари устидан молиявий назоратни амалга ошириш.

7. ХМИ томонидан белгиланган тартибда лойиҳа ҳисобварақларини, шу жумладан, асосий ҳисобварақларни бошқариш, банк ҳисобварақлари устидан самарали ички назоратни, шу жумладан, лойиҳанинг банк ҳисобварақлари бўйича банк кўчирмаларини ўз вақтида солиштиришни таъминлаш.

8. ХМИнинг махсус ҳисобварағидан маблағларни ечиб олиш жараёнини тайерлаш.

9. Пудратчилар томонидан бажарилган ишларнинг тақдим этилган далолатномаларини ҳисобга олиш, улар билан ўзаро ҳисоб-китобларни расмийлаштириш, тўловларни жойида текшириш.

10. Тегишли молиялаштириш шартномасига мувофиқ тўғрилиги, тўлиқлиги ва ўзлаштирилишини таъминлаш учун пул маблағларини ечиш тўғрисидаги сўровларни таҳлил қилиш ва текшириш.

11. Молиявий ҳисоботларни ва лойиҳанинг бориши тўғрисида ҳисоботларни тайёрлаш, бу ҳисоботларни раҳбариятга, тегишли ҳукумат органларига ва ХМИга ўз вақтида тақдим этилишини таъминлаш.

12. Оралиқ ва йиллик молиявий ҳисоботларни тайёрлаш, шунингдек, ташқи аудиторлар ва бошқа ташкилотлар томонидан талаб қилиниши мумкин бўлган барча зарур маълумотларни тақдим этиш учун асосий масъулият.

13. Молиявий бошқарув тартибига қатъий риоя қилиш ва ЛАОГ раҳбарининг молиявий менежмент, бухгалтерия ҳисоби ва аудит бўйича кўрсатмаларига риоя қилиш;

14. Тегишли давлат органларига ва ХМИга лойиҳани амалга ошириш ва бюджет ижроси бўйича ҳисоботларни тайёрлашда кўмаклашиш.

15. ЛАОГ раҳбари томонидан белгиланиши мумкин бўлган бошқа мажбуриятлар.

**ҚЎЙИЛАДИГАН ТАЛАБЛАР**

Иқтисодиёт, молия, бухгалтерия ҳисоби ёки менежмент бўйича маълумотга эга бўлиши ва Халқаро молия институтларида ёки улар томонидан молиялаштирилган лойиҳаларда камида 5 йиллик молиявий менежер ёки ҳисобчи тажрибасига эга бўлиши керак.

Солиқ ва қонунчилик бўйича билим ва тажрибага эга бўлиш керак.

Ўзбекистон Республикасининг бухгалтерия ҳисоби стандартларига мувофиқ молиявий ҳисоботларни тузиш тажрибаси бўлиши.

Ўзбекистон Республикасининг солиқ ва бошқа молиявий назорат органлари билан ишлаш ва музокаралар олиб бориш, банклар билан ишлаш тажрибасига эга бўлиш.

Халқаро бухгалтерия стандартлари бўйича тажрибага эга бўлиш мақсадга мувофиқ.

1С бухгалтерия дастуридан фойдаланиш бўйича чуқур билим талаб этилади.

Жамоада ишлаш, юқори касбий билимга ва уларни доимий равишда такомиллаштириш истагига эга бўлиш керак.

**ИШ ШАРОИТЛАРИ**

**Иш кунлари:** душанба, сешанба, чоршанба, пайшанба, жума. Дам олиш кунлари: шанба, якшанба.

**Иш вақти:** 09: 00 дан 18: 00 гача.

**Иш жойи:** Тошкент шаҳри.

**ТАШКИЛОТ ТЎҒРИСИДА МАЪЛУМОТ**

**Манзил:** Ўзбекисотон Республикаси Тошкент шаҳар Қоратош кўчаси 1-уй, 10-қават.

**Телефон рақам:** +998712386933

**Электрон манзил**: fcd.agency@mineconomy.uz ва sredp.ade@gmail.com

**Қўшимча маълумот:** ЛАОГ (лойиҳани амалга ошириш гуруҳи) Халқаро молия институти ишитирокида 2022-2026 йиллар давомида республикамизда қишлоқ тадбиркорлигини ривожлантиришга қаратилган лойиҳани амалга ошириш учун ташкил қилинади.

*Маълумотномангиз(объективка, резюме, CV)ни сиз талабгор бўлган лавозимни аниқ кўрсатган ҳолда юқорида келтирилган электрон манзилларга юборишингизни сўраймиз.*